钦定古今图书集成/理学汇编/学行典/第176卷 > 《励志》晋·张华
## 钦定古今图书集成/理学汇编/学行典/第176卷 > 《励志》晋·张华

“大仪斡运，天回地游。四气鳞次，寒暑环周。星火既夕，
忽焉素秋。凉风振落，熠燿宵流。吉士思秋，实感物化。
日与月与，荏苒代谢。逝者如斯，曾无日夜。嗟尔庶士，
胡宁自舍。仁道不遐，德𬨎如羽。求焉斯至，众鲜克举。
大猷元漠，将抽厥绪。先民有作，贻我高矩。虽有淑姿，
放心纵逸。出般于游，居多暇日。如彼梓材，弗勤丹漆。”
虽劳朴斲，终负素质。养由矫矢，兽号于林，蒲卢萦缴，
神感飞禽，末伎之妙。动物应心。研精耽道，安有幽深。
安心恬荡，栖志浮云。体之以质，彪之以文。如彼南亩，
力耒既勤，藨蔉致功，必有丰殷。水积成川，载澜载清。
土积成山，敲蒸郁冥。山不让尘，川不辞盈。勉尔含弘，
以隆德声。高以下基，洪由纤起，川广自源。成人在始，
累微以著。乃物之理，缠牵之长，实累千里。复礼终朝，
天下归仁。若金受砺，若泥在钧。进德修业，晖光日新。
隰朋仰慕，予亦何人！

《文中子礼乐》篇：“贾琼曰：‘虐哉汉武！未尝从谏也’。子曰：
‘孝武其生知之乎？虽不从，未尝不悦而容之。故贤人
攒于朝，直言属于耳，斯有志于道，故能知悔而康帝
业，可不谓有志之主乎’！”

《述史篇》：薛收见子，子曰：“二生之学文，奚志焉？”对曰：“尼
父之经，夫子之续，不敢殆也。”子曰：“允矣君子！展也大
成。居而安，动而变，可以佐王矣。”

《松窗寤言》：“学不志道，乃冥行也；道不法圣，乃曲涂也。
圣莫中于夫子，道在修其伦纪。是故发诸孝弟，主诸
忠信，出诸强恕，比诸文，密其节，大其规，远其止，待其
定履，而后博诸先儒之言，以尽参验之详可矣。”
《思聪录》：康斋先生读《伊洛渊源》，见明道亦尝有猎心，
乃知圣贤之必可学，是不视圣太高，自视太卑者，卒
成大儒，不负所志。

陈白沙先生会试下第而归，叹曰：“学止于举业而已
乎？天下必有知道者。”闻康斋先生往从之，既归力学，
人罕见其面，可见德成谁不由志致曲言：世皆欣羡豪杰之士，不知豪杰之志，不必知
人之所不能知，为人之所不能为，但一念向往于道，
则自脱凡近，以就高明。故《孟子》曰：“待文王而后兴者，
凡民也。”若夫豪杰之士，虽无文王犹兴，

《息斋笔记》：“饥来吃饭困来眠，今日明朝总一般。若人
问吾西来意，月在长空水在潭。”禅家本领，大约是此
个意思。泰州王东厓因作一诗曰：“月在长空水在潭，
百年景象尽悠然。有时月落潭无水，此际君当仔细
看。”以醒一僧也。盖吾儒之理，有时以饥食渴饮，夏葛
冬裘为道者；又有时酒清而不饮，人饥而不食为道
者，又有时中夜以思，坐而待旦以为道者。东厓之意
正谓此发。惟其一以饥来吃，困来眠，故有“操刀，屠醉
酒”，“汉淫人、娼立地”，皆可以证道之说。此其惑世诬民，
岂不可畏？真有志于道者。此等处可以参入。